หนูได้อ่านกระทู้ยาคุมรายเดือนประยุกเป็นยาคุมฉุกเฉิน คะแล้วหนูก็ทำตามเพราะหาซื้อยาคุมฉุกเฉินไม่ได้หนูใช้ยาคุมแบบ21เม็ดคือกินหลังมีเซ็กประมาณ15ชั่วโมง2เม็ดและหลังมีเซ็กภายใน12ชั่วโมงอีก2เม็ดแต่หลังจากนั้นหนูก็กินยาคุมที่เหลือวันละเม็ดในเวลาเดิมของทุกวันเพราะย้ายมาอยู่กับแฟนคะกลัวท้อง อยากทราบว่ามันจะช่วยคุมกำเหนิดได้ปกตติมั้ยค่ะจะมีโอกาศท้องมั้ยค่ะ
สวัสดีค่ะ น้องน้ำ,การทานยาคุมกำเนิดแบบรายเดือนหลังการมีเพศสัมพันธ์ จะไม่สามารถช่วยป้องกันการตั้งครรภ์ได้ค่ะ ต้องทานยาคุมฉุกเฉินเท่านั้นทั้งนี้ เพราะยาคุมฉุกเฉินนั้น จะมีปริมาณฮอร์โมนโปรเจสเตอโรนในระดับสูง เช่น ยี่ห้อ postinor จะมีฮอร์โมน levonorgestrel 1.5 มิลลิกรัม (0.75 มิลลิกรัม 2 เม็ด) ส่วนยาคุมกำเนิดแบบรายเดือนนั้น จะมีฮอร์โมนชนิดโปรเจสเตอโรนที่ต่ำกว่ามากเช่น ประมาณ 0.15 มิลลิกรัม และฮอร์โมนเอสโตรเจนในระดับเช่นกัน คือประมาร 0.03 มิลลิกรัม ดังนั้นหากทานไป 4 เม็ด ก็จะได้ปริมาณฮอร์โมนโปรเจสเตอโรนไปประมาณ 0.60 มิลลิกรัม ซึ่งก็จะไม่เท่ากับการทานยาคุมฉุกเฉินค่ะ หากจะได้ปริมาณเท่ากับยาคุมฉุกเฉิน ก็ต้องทานครั้งละ 5 เม็ด 2 ครั้ง หรือทานไป 10 เม็ดค่ะ แต่การทานแบบนี้ ก็จะทำให้เราได้ปริมาณฮอร์โมนเอสโตรเจนที่มากเกินไป จนอาจเกิดผลข้างเคียงที่อันตราย เช่น เกิดลิ่มเลือดอุดตันในหลอดเลือดดำ เป็นต้นดังนั้น หากยังไม่เกิน 72 ชั่วโมงหลังจากที่มีเพศสัมพันธ์ ก็ควรทานยาคุมฉุกเฉินไปค่ะ แล้วหลังจากนั้นควรรให้ประจำเดือนมาก่อน แล้วจึงค่อยเริ่มทานยาคุมกำเนิด โดยซื้อแผงใหม่ที่มีจำนวนเม็ดยาครบ 21 หรือ 28 เม็ดมาทานค่ะ แต่หากเลย 72 ชั่วโมงไปแล้ว ก็อาจทานยาคุมกำเนิดต่อจนหมดแผง และเมื่อหมดแผงแล้ว หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ